CELEX: C2005/132/41
Language: et
Date: 2005-05-28 00:00:00
Title: Esimese astme kohtu 17. märtsi 2005. aasta otsus kohtuasjas T-195/98: Ettlin Gesellschaft für Spinnerei und Weberei AG jt versus Euroopa Liidu Nõukogu (Dumping — Nõukogu poolt komisjoni esitatud määruse eelnõu lõpliku dumpinguvastase tollimaksu kohta vastuvõtmata jätmine — Määruse vastuvõtmiseks vajaliku lihthäälteenamuse puudumine — Põhjendamiskohustus)

28.5.2005   
            
            
               ET
            
            
               Euroopa Liidu Teataja
            
            
               C 132/22
            
         
      ESIMESE ASTME KOHTU
   
   17. märtsi 2005. aasta otsus
   kohtuasjas T-195/98: Ettlin Gesellschaft für Spinnerei und Weberei AG jt versus Euroopa Liidu Nõukogu (1)
   
   (Dumping - Nõukogu poolt komisjoni esitatud määruse eelnõu lõpliku dumpinguvastase tollimaksu kohta vastuvõtmata jätmine - Määruse vastuvõtmiseks vajaliku lihthäälteenamuse puudumine - Põhjendamiskohustus)
   (2005/C 132/41)
   Kohtumenetluse keel: inglise
   Kohtuasjas T-195/98: Ettlin Gesellschaft für Spinnerei und Weberei AG, asukoht Ettlingen (Saksamaa), Textil Hof Weberei GmbH & Co. KG, asukoht Hof (Saksamaa), Spinnweberei Uhingen GmbH, asukoht Uhingen (Saksamaa), F. A. Kümpers GmbH & Co., asukoht Rheine (Saksamaa), Tenthorey SA, asukoht Eloyes (Prantsusmaa), Les tissages des héritiers de G. Perrin — Groupe Alain Thirion (HGP-GAT Tissages), asukoht Thiéfosse (Prantsusmaa), Établissements des fils de Victor Perrin SARL, asukoht Thiéfosse (Prantsusmaa), Filatures & tissages de Saulxures-sur-Moselotte, asukoht Saulxures-sur-Moselotte (Prantsusmaa), Tissage Mouline Thillot, asukoht Le Thillot (Prantsusmaa), Filature Niggeler & Küpfer SpA, asukoht Capriolo (Itaalia), Standardtela SpA, asukoht Milano (Itaalia) ja Verlener Textilwerk, Grimmelt, Wevers & Co. GmbH, asukohtVelen (Saksamaa), esindajad C. Stanbrook, QC, ja barrister A. Dashwood, v. Euroopa Liidu Nõukogu (esindaja S. Marquardt, keda abistas advokaat G. M. Berrisch), keda toetab Suurbritannia ja Põhja-Iirimaa Ühendkuningriik (esindaja algselt M. Ewing ja hiljem K. Manji), mille esemeks on nõukogu 5. oktoobri 1998. aasta otsuse tühistamine, millega lükati tagasi nõukogu määruse (EÜ) eelnõu, mis kehtestas Hiina Rahvavabariigist, Egiptusest, Indiast, Indoneesiast ja Pakistanist pärineva toorpuuvillase kanga impordi suhtes lõpliku dumpinguvastase tollimaksu ja nõudis lõplikult sisse komisjoni 7. aprilli 1998. aasta määrusega (EÜ) nr 773/98 (EÜT L 111, lk 19) kehtestatud ajutise tollimaksu ning lõpetas Euroopa Ühenduste Komisjoni poolt 21. septembril 1998 [akt COM (1998) 540 lõplik] algatatud Türgist pärineva sama kanga importi käsitleva menetluse, tegi esimese astme kohus (neljas laiendatud koda), koosseisus: koja esimees H. Legal ning kohtunikud P. Lindh, P. Mengozzi, I. Wiszniewska-Białecka ja V. Vadapalas; kohtusekretär H. Jung, 17. märtsil 2005 otsuse, mille resolutiivosa on järgmine:
   
               1.
            
            
               Tühistada nõukogu 5. oktoobri 1998. aasta otsus, millega lükati tagasi nõukogu määruse (EÜ) eelnõu, mis kehtestas Hiina Rahvavabariigist, Egiptusest, Indiast, Indoneesiast ja Pakistanist pärineva toorpuuvillase kanga impordi suhtes lõpliku dumpinguvastase tollimaksu ja nõudis lõplikult sisse komisjoni 7. aprilli 1998. aasta määrusega (EÜ) nr 773/98 (EÜT L 111, lk 19) kehtestatud ajutise tollimaksu ning mis lõpetas Euroopa Ühenduste Komisjoni poolt 21. septembril 1998 [akt COM (1998) 540 lõplik] algatatud Türgist pärineva sama kanga importi käsitleva menetluse.
            
         
               2.
            
            
               Jätta kohtukulud Euroopa Liidu Nõukogu kanda.
            
         
               3.
            
            
               Suurbritannia ja Põhja-Iirimaa Ühendkuningriik kannab oma kohtukulud ise.
            
         
      (1)  EÜT C 160, 5.6.1999.